Den perfekte lejlighed for 2!
Der er hvad man skal bruge og et dejligt stort badeværelse. Du skal dog selv medbringe hårtørrer!
Lejligheden ligger i en mindre gade lige bag Campo dei Fiori med masser af shopping, gode restauranter og god stemning. Herfra kan man uden problemer gå til langt de fleste seværdigheder og Trastevere er 10 min gang væk. Så super centralt i et charmerende kvarter.
Der er en temmelig stejl og smal trappe op til lejligheden, så den er ikke velegnet for gangbesværede eller familie med små børn.
Rengøringsstandarden var ikke imponerende, men er det eneste, der trækker ned. Sengetøjet var beskidt, selv om der lige havde været rengøring, da vi kom. Det blev skiftet - men dynebetrækket på den anden seng viste sig også at være beskidt, da vi redte seng dagen efter. Ikke en fed oplevelse.
Det er synd, for det trækker en ellers rigtig god oplevelse ned. Så book endeligt - men tjek lige når du ankommer!